Taswiɛt tuɛer Zdat liḥala-yagi itteddun ɣer war tifrat, yiwet n terbaɛt n yilemẓiyen, d imeɣnasen yezdeɣ lḥir ɣef tmurt, jebden-d ɣer-sen tugget n yimdanen i mazal ṣfan, wid ur nettuɣal ɣer deffir. Fuṛsen tagnit iwakken ad d-kksen amussu aɣelnaw seg ubrid ireglen, abrid ideg t-keblen yimenɣan n yimdanen yettazzalen deffir lfayda-nsen kan nutni. Tekker-d ihi terbaɛt n yimeɣnasen-agi ad seddun amussu aɣelnaw azzayri ɣer yidis n watmaten Imerrukiyen d Yitunsiyen deg ubrid n umennuɣ agrawlan n ṣṣeḥ. Yessefk fell-aneɣ ad nferreh dakken ulac i aɣ-icerken akk d snat n tmadliwinagi i yettnaɣen ɣef udabu, anwa deg-sen ara iɛecben fell-as. Nekkni nerra-d sdat wallen-nneɣ ala lfayda taɣelnawt i d-yekkan nnig akk wayen nniḍen, ama d imdanen ama d tiɣawsiwin mucaɛen, yessefk fell-aneɣ ad neddu deg ubrid n tegrawla ideg amennuɣ-nneɣ ad yili kan mgal tamharsa yesderɣlen tamuɣli-ines, yugin ad tefk tilelli s ubrid n talwit.